Vanlige partimedlemmer bar bare hakekorsmerket som jakkenål på sivile klær. For alle «politiske ledere» i den store partiadministrasjonen og for de mange medlemmene i særorganisasjonene ble det derimot innført militært inspirerte uniformer og distinksjoner. Etter Hitlers maktovertakelse ble dessuten offentlige ansatte i mange sivile stillinger pålagt å bære uniform. I tillegg kom oppgraderte uniformer for , Tysklands militære styrker som ble kraftig rustet opp og fikk ny status etter det ydmykende fredsoppgjøret etter første verdenskrig.